Diari Oficial de la Generalitat Valenciana


Sumari del DOGV 7242, del 27-03-2014 (2014/2580)

Informació i participació pública del pla especial de protecció dels entorns dels béns d'interés cultural de la zona centre de Ciutat Vella i del seu estudi d'integració paisatgística.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   7242

Data del DOGV
:   27-03-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/2580


Data del document
:   13-03-2014

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació i participació pública del pla especial de protecció dels entorns dels béns d'interés cultural de la zona centre de Ciutat Vella i del seu estudi d'integració paisatgística.  
 [2014/2580]  
L'Ajuntament en ple, en sessió de 28 de febrer de 2014, va adoptar l'acord que en la seua part dispositiva diu el següent:  
  
«1. Sotmetre a informació i participació pública els documents de pla especial de protecció dels entorns dels béns d'interés cultural situats en la zona central de Ciutat Vella: Església Catedral Basílica Metropolitana de Santa Maria, Llotja de Mercaders o de la Seda, Palau de la Generalitat, Real Col·legi Seminari del Corpus Christi o del Patriarca, Palau del Marqués de Dos Aigües, Església de Sant Joan de la Creu, Església de Sant Joan de l'Hospital, Casa de l'Almirall, Església Parroquial dels Sants Joans, Palau del Marqués de l'Escala, Església Parroquial de Sant Esteve, Torre adossada al llenç de la muralla àrab, Palau-Casa dels Escrivá, Antic Almudí de València, Temple i Torre de Santa Caterina Màrtir, Basílica de la Mare de Déu dels Desemparats, Església de Sant Nicolau de Bari i Sant Pere Màrtir, Universitat de València, Església de Sant Tomàs i Sant Felip Neri, Església de les Escoles Pies, Casa Vestuari, Teatre Principal, Església Parroquial de Sant Martí, Església del Santíssim Crist del Salvador, Mercat Central, Palau del Marqués de Campo o dels Comtes de Berbedel, Palau dels Boïl d'Arenós i Palau dels Català de Valeriola (PEP-EBIC zona central de Ciutat Vella 06-07) i el seu estudi d'integració paisatgística, amb l'efecte suspensiu de les llicències d'obres que comporten reestructuració total, ampliació i nova edificació i de les llicències per a la implantació d'activitats en què concórrega la doble circumstància que es troben en l'àmbit i en algun dels supòsits assenyalats en l'apartat 7.3.1.6 de la memòria d'ordenació, descripció d'usos i activitats característiques.  
  
2. Sol·licitar informe a la Direcció General de Patrimoni Cultural Valencià de la Conselleria de Turisme, Cultura i Esports, una vegada conclòs el període de participació i exposició pública i amb caràcter previ a l'aprovació provisional.»  
  
De conformitat amb el que establixen els articles 90.2 i 83.2.a de la Llei 16/2005, de 30 de desembre, de la Generalitat, Urbanística Valenciana, s'obri el període d'informació pública, durant el termini d'un mes, per a la presentació d'al·legacions, a comptar des de l'endemà de la publicació del present acord en els diaris corresponents. Durant eixe mateix termini, d'acord amb l'article 58 del Reglament del Paisatge de la Comunitat Valenciana, aprovat per Decret 120/2006, d'11 d'agost, al pla de participació pública contingut en l'estudi d'integració paisatgística es podran presentar suggeriments i omplir l'enquesta en ell inclosa.  
  
La documentació està a disposició del públic en les dependències de l'Ajuntament, edifici de Tabaquera, carrer d'Amadeu de Savoia, 11, pati A, segona planta, Servici de Gestió de Centre Històric, en horari d'atenció al públic, així com en la web de l'Ajuntament .  
Així mateix, s'informa que en el marc del referit procés de participació pública, el dia 15 d'abril de 2014 a les 10.30 hores se celebrarà en la sala de premsa de l'Ajuntament, edifici de Tabaquera, en el carrer d'Amadeu de Savoia, 11, segona planta, un acte públic de presentació del pla especial i del seu estudi d'integració paisatgística.  
  
València, 13 de març de 2014.- El secretari: Manuel Latorre Hernández.